google/wiki40b huggingface dataset:
नवजगत

नवजगत (New World) पृथ्वी के पश्चिमी गोलार्ध (हेमिस्फ़ीयर) का क्षेत्र है, जिसमें उत्तर व दक्षिणी अमेरिका और उनके पास स्थित कैरिबियाई सागर के द्वीप आते हैं। १५वीं शताब्दी ईसवी में यूरोप के कुछ खोजयात्रियों द्वारा इनकी खोज होने से पहले नये विश्व से बाहर रहने वाले लोग यह समझते थे कि अफ़्रीका, यूरोप और एशिया का भूभाग ही पूरा विश्व है। नये विश्व की अवधारणा का प्रयोग पूर्वजगत से भौगोलिक, जीववैज्ञानिक, राजनैतिक, सांस्कृतिक या अन्य तुलना करने के लिये किया जाता है।
पंज तीरथ

पंज तीरथ (संस्कृत : पञ्च तीर्थ) एक प्राचीन हिन्दू धर्मस्थल है जो पाकिस्तान की खैबर पख्तूनख्वा प्रांत के पेशावर में स्थित है। वर्ष २०१९ में इस स्थल को प्रान्त सरकार ने राष्ट्रीय विरासत घोषित किया है। पंज तीरथ में पानी के पांच तालाब तथा एक मंदिर और खजूर के पेड़ों वाला एक बगीचा भी है। हिन्दू कार्तिक महीने में इन तालाबों में स्नान करने आते थे और दो दिनों तक इन पेड़ों के नीचे पूजा-अर्चना करते थे।
ऐसा माना जाता है कि इस स्थान का सम्बन्ध महाभारत काल के पाण्डु से है। सन 1747 में अफगान दुर्रानी वंश के दौरान इस ऐतिहासिक स्थल को नुकसान पहुंचा। हालांकि, बाद में 1834 में सिख शासन के दौरान स्थानीय हिन्दुओं ने इसे फिर से बनवाया और यहां एक बार फिर पूजा शुरू हो गई।
प्राचीन मिस्री भार एवं मापन

प्राचीन रैखिक मापन इकाई को शाही क्यूबिट कहते थे और यह 523.5mm (20.61 इंच) लम्बाई की थी। इसे 7 हथेलियों में, जो 4 संख्या प्रति में विभक्त थी, परिणामतः 28 संख्या. यह मापन मानक कम से कम 2,700 B.C. से प्रयोग होता आ रहा था। असली क्यूबिट के कई उदाहरण अभी भी उपलब्ध हैं। इनमें से कई उत्सवीय मौकों पर प्रयोग होते हैं और मन्दिरों में अभी भी मिल जाते हैं।
प्राचीन मिस्री मापन मानक लगभग कई सहस्र वर्षों पूर्व दो प्रणालियों के मिलन से बने थे। प्राचीनतम मानव शरीर माप ग्लिफ़ के काल के हैं, जिसमें से क्यूबिट को कई पैलेट्स में देखा गया है। प्राचीनतम कृषि संबंधी ग्लिफ़ बिच्छू राजा की पैलेटों में दर्शाता है खेत, जो कि सिंचाई की नालियों से बंटे हैं।
एक प्रणाली दशमलवधारित थी, जो कि होरस-अक्षि द्विधारी खंड (बाइनरी फ़्रैक्शन) में लिखे थे और सर्वेक्षणकर्ताओं द्वारा खेतों के मापन हेतु प्रयोग होते थे।
दूसरी प्रणाली यथार्थ व शुद्ध थी, जिसमें हेकत को होरस अक्षि भागफ़ल में विभजित किया गया था और अगे मिस्री ख्ण्ड परिमाणीकृत रिमेंडरों में बंटा था। यह 1/320 वीं इकाई र्हो नाम से बनी थी। दोनों ही प्रणालियां इकाई खण्डों को ध्यान में रखकर बनीं थीं, जिसमें दाशमलव वाली असीमित श्रेणी थी और्यथार्थ वाली सीमित श्रेणी थी।

इत्र्व और अतुर

For longer distances the Egyptians used a minute of march of 350 royal cubits and an atur (hour of march) or itrw (river journey) of 21,000 royal cubits.
कृष्ण कुमार यादव

प्रारम्भिक जीवन और शिक्षा

10 अगस्त, 1977 को तहबरपुर (आज़मगढ़, उ.प्र.) के एक प्रतिष्ठित परिवार में राम शिव मूर्ति यादव और विमला देवी के प्रथम सुपुत्र के रूप में इनका जन्म हुआ। पिता उत्तर प्रदेश सरकार में स्वास्थ्य शिक्षा अधिकारी के पद पर कार्यरत थे और माँ गृहिणी। उनकी आरंभिक शिक्षा बाल विद्या मंदिर, तहबरपुर (आजमगढ़), जवाहर नवोदय विद्यालय, जीयनपुर (आजमगढ़) एवं तत्पश्चात इलाहाबाद विश्वविद्यालय से 1999 में उन्होंने राजनीति शास्त्र में स्नातकोत्तर डिग्री ग्रहण की। 28 नवम्बर 2004 को आकांक्षा यादव से उनका विवाह हुआ। इनकी दो पुत्रियाँ क्रमश: अक्षिता (पाखी) और अपूर्वा हैं। अक्षिता भारत की सबसे कम उम्र की राष्ट्रीय बाल पुरस्कार विजेता हैं।

करियर

वर्ष 2001 में संघ लोक सेवा आयोग द्वारा आयोजित भारत की सिविल सेवाओं में चयन के पश्चात वे ‘भारतीय डाक सेवा’ के अधिकारी के रूप में 2 सितम्बर, 2001 को नियुक्त हुए। उनका आरम्भिक प्रशिक्षण लाल बहादुर शास्त्री राष्ट्रीय प्रशासन अकादमी, मसूरी और विभागीय प्रशिक्षण पोस्टल स्टॉफ कॉलेज (अब रफ़ी अहमद किदवई नेशनल पोस्टल एकेडमी), गाजियाबाद में हुआ। इनकी प्रथम नियुक्ति 22 जुलाई 2003 को सूरत (गुजरात) में हुई। तत्पश्चात लखनऊ (उ.प्र), कानपुर (उ.प्र), पोर्ट ब्लेयर (अण्डमान और निकोबार द्वीपसमूह), इलाहाबाद (उ.प्र.),  राजस्थान पश्चिमी क्षेत्र, जोधपुर में विभिन्न पदों पर कार्य करने के पश्चात फिलहाल लखनऊ (मुख्यालय) परिक्षेत्र के निदेशक डाक सेवाएँ पद पर कार्यरत हैं। उन्होंने एक अधिकारी के रूप में स्कूली बच्चों और युवाओं के मध्य फिलेटली (डाक टिकट संग्रह) और माई स्टैम्प को लोकप्रिय बनाने के लिए तमाम कार्य किये। डाक विभाग की नई योजनाओं - प्रोजेक्ट ऐरो, एम. एन. ओ. पी., कोर बैंकिंग सर्विस, कोर इंश्योरेंस सर्विस, डाक घरों में एटीएम, दर्पण, पोस्ट ऑफिस पासपोर्ट सेवा केंद्र, सुकन्या समृद्धि योजना के तहत अधिकाधिक बालिकाओं के खाते खुलवाने के इनके प्रयास की सराहना हुई। इनके दिशा-निर्देशन में अगस्त 2015 में झुंझुनू जनपद के अंतर्गत बाय गाँव को राजस्थान का प्रथम सम्पूर्ण सुकन्या समृद्धि योजना गाँव घोषित किया गया।

साहित्यिक जीवन

यादव की पहली रचना भोपाल से प्रकाशित 'समर लोक' में प्रकाशित हुई और तब से वे साहित्य की विभिन्न विधाओं में लेखनरत हैं। देश-विदेश की प्राय: अधिकतर पत्र-पत्रिकाओं और इंटरनेट पर विभिन्न वेब पत्रिकाओं, ई पत्रिकाओं, ब्लॉग में विभिन्न विधाओं में उनकी रचनाएँ प्रकाशित हुई हैं। उनकी कवितायें, लेख, लघुकथा, कहानियाँ, साक्षात्कार और अन्य रचनाएँ शताधिक संकलनों में संकलित हैं। आकाशवाणी लखनऊ, कानपुर, इलाहाबाद, जोधपुर व पोर्टब्लेयर और दूरदर्शन से उनकी कविताएँ, वार्ता, साक्षात्कार समय-समय पर प्रसारित हुए हैं। साहित्य संपर्क (कानपुर), ‘सरस्वती सुमन‘ (देहरादून) पत्रिका के लघु-कथा विशेषांक (जुलाई-सितम्बर, 2011) का संपादन भी उन्होंने किया है। इंटरनेट पर 'कविता कोश' में भी उनकी तमाम कविताएँ संकलित हैं। उनके व्यक्तित्व-कृतित्व पर बाल साहित्यकार डाॅ. राष्ट्रबंधु द्वारा सम्पादित ‘बाल साहित्य समीक्षा’ (सितम्बर 2007) एवं इलाहाबाद से प्रकाशित ‘गुफ्तगू‘ (मार्च 2008) पत्रिकाओं का विशेषांक जारी हुई है। उनके व्यक्तित्व-कृतित्व पर वर्ष 2009 में साहित्यकार दुर्गाचरण मिश्र द्वारा सम्पादित एक पुस्तक "बढ़ते चरण शिखर की ओर : कृष्ण कुमार यादव" भी इलाहाबाद से प्रकाशित हो चुकी है।
खंगूरा

खंगूरा भारत के पंजाब क्षेत्र में पायी जाने वाली एक गोत्र है।
डिजिटल वस्तु अभिज्ञापक

डिजिटल वस्तु अभिज्ञापक या डिजिटल ऑब्जेक्ट आएडॅन्टीफ़ायर (डी॰ओ॰आई॰, digital object identifier) एक क्रमांक है जिसके ज़रिये किसी भी डिजिटल वस्तु (जैसे कोई चित्र, विडियो, गाना, दस्तावेज़, इत्यादि) को एक अनूठा नाम दिया जा सकता है। अंतर्राष्ट्रीय डी॰ओ॰आई॰ संसथान ("इंटरनैशनल डी॰ओ॰आई॰ फ़ाउन्डेशन") ने इस विधि का विकास किया और वही डी॰ओ॰आई॰ प्रणाली के साथ पंजीकृत की गयी वस्तुओं की सूची रखता है। डी॰ओ॰आई॰ के साथ दर्ज की गयी हर वस्तु के बारे में डी॰ओ॰आई॰ क्रमांक के साथ कुछ जानकारी रखी जाती है - जैसे उसका नाम, उसके सृष्टिकर्ता का नाम, सृष्टि का दिवस, इत्यादि। यह प्रणाली जनता के लिए खुली नहीं है। डी॰ओ॰आई॰ में वस्तुएँ दर्ज करने के लिए अंतर्राष्ट्रीय डी॰ओ॰आई॰ संसथान के साथ नियमपत्र पर हस्ताक्षर करने होते हैं और उन्हें सालाना शुल्क देना होता है। २०१० तक अंतर्राष्ट्रीय डी॰ओ॰आई॰ संसथान के साथ लगभग ४,००० संस्थानें पंजीकृत थीं जिन्हें डी॰ओ॰आई॰ में वस्तुएँ दर्ज करने का अधिकार था और ४ करोड़ से कुछ ज़्यादा वस्तुएँ दर्ज की जा चुकी थीं।
डी॰ओ॰आई॰ का एक बहुत बड़ा फ़ायदा यह है के अगर किसी चीज़ का डी॰ओ॰आई॰ क्रमांक पता हो तो उसे जल्दी से वेब पर ढूँढा जा सकता है और उसके बारे में जानकारी पाई जा सकती है। क्योंकि हर पंजीकृत चीज़ का अलग और अनूठा क्रमांक होता है इसलिए अगर किसी चीज़ का कोई साधारण सा नाम हो, जैसे "पेड़ की तस्वीर", जिस नाम से लाखों वस्तुएँ मौजूद हों, तो भी उसी एक वस्तु को ढूँढने में दिक्कत नहीं होती जिसकी ज़रुरत हो।
पृथिका यशिनी

व्यक्तिगत जीवन

यशिनी का जन्म एक लड़के के रूप में हुआ। माता-पिता ने इनका नाम प्रदीप कुमार रखा। लिंग परिवर्तन की सर्जरी के बाद प्रदीप कुमार के स्थान पर पृथिका यशिनी का नाम रखा और इसी नाम से आगे के जीवन की गतिविधियाँ प्रारम्भ हुईं। माता -पिता की समाज में बदनामी न हो इस कारण से घर त्याग दिया।

शिक्षा

यशिनी ने प्रदीप कुमार नाम से ही कंप्यूटर एप्लीकेशन में स्नातक की शिक्षा प्राप्त की।

संघर्ष

इनका सपना पुलिस अफसर बनने का था। आवेदन पत्र में लिंग के कॉलम में केवल दो ही विकल्प थे पुरुष और महिला। इन्होने दूसरे कॉलम को चुना इस पर आवेदन निरस्त हो गया। इसके लिए इन्हें उच्च न्यायालय का दरवाजा खटखटाना पड़ा। इस प्रकार इन्हें नाम परिवर्तन की स्वीकृति और आवेदन पत्र में तीसरे लिंग ट्रांसजेंडर के कॉलम की व्यवस्था की गयी। इस प्रकार यशिनी ने सभी कानूनी बाधाएं पार करते हुए भारत की पहली ट्रांसजेंडर पुलिस सब इंस्पेक्टर बनने वाली हैं।
अट्टीपट कृष्णस्वामी रामानुजन

बचपन एवं किशोरावस्था

ए. के. रामानुजन का जन्म १६ मार्च, १९२९ में मैसूर नगर के एक ब्राह्मण परिवार में हुआ था। उनके पिता का नाम अट्टीपट असूरी कृष्णस्वामी था। वे मैसूर विश्वविद्यालय में गणित के प्राध्यापक एवं एक खगोलशास्त्री थे। रामानुजन की मां अपने समय के एक रूढ़िवादी ब्राह्मण महिला थी और घर संभालती थी। रामानुजन के पिता की मृत्यु १९४९ में हो गयी - जब वे (रामानुजन) बीस वर्ष के थे।
उनका पालन त्रिभाषी वातावरण में हुआ। वे अपने पिता से अंग्रेजी, अपनी माता से तमिल और बाहर शहर के लोगो से कन्नड़ में वार्तालाप करते थे। शिक्षा अपने ब्रह्म परवरिश के एक बुनियादी आवश्यकता थी। रामानुजन का बौद्धिक जीवन के प्रति जो समर्पण था वह उनके पिता के कारण ही पैदा हुआ था। उनके पिता का अध्ययन कक्ष अंग्रेजी, तमिल तथा संस्कृत की पुस्तकों से लदा रहता था। कभी कभी रात के खाने के वक्त, जब उनके पिता उनकी माता को पश्चिमी संस्कृति के शेक्सपियर जैसे कालजयी कृतियों के अनुवाद सुनाते थे तब वह भी उन्हें गौर से सुना करते थे। 
अपने युवा वर्षों में उन्हें अपने पिता के ज्योतिषी तथा खगोल विज्ञानं दोनों में विश्वास देख काफी उलझन में पद जाते थे : उन्हें तर्कसंगत और तर्कहीन का इस तरह का मिश्रण काफी विचित्र लगता था। मजे की बात है, रामानुजन ने अपनी पहली कलात्मक प्रयास के रूप में जादू चुना। अपनी किशोरावस्था में, उन्होंने पड़ोस दर्जी से, इलास्टिक बैंड से युक्त छुपा जेब वाला एक कोट तैयार करवाया जिसमें उन्होंने खरगोश और फूलों के गुलदस्ते छुपा कर रख लिया। सर की टोपी, जादुई छड़ी और अन्य चीजों से लैस वे स्थानीय विद्यालयों, महिलाओं के समूहों तथा सामाजिक क्लबों में जादू का प्रदर्शन करते थे। एक जादूगर होने की इच्छा शायद उन्होंने अपने पिता की तर्कहीन में विश्वास से प्राप्त की थी।

शिक्षा

ए. के. रामानुजन ने अपनी प्रथ्मिक शिक्षा मल्लप्पा उच्च विद्यालय से प्राप्त की थी। उन्होंने बी.ए. और एम.ए. की डिग्रियाँ मैसूर के महाराजा महाविद्यालय (मैसूर विश्वविद्यालय) से प्राप्त की थी। उन्होंने अपने कॉलेज के प्रथम वर्ष में विज्ञान को अपना ऑनर्स पर उनके पिता को यह मंज़ूर न था। उनके पिता का यह मानना था की "रामानुजन का दिमाग गणित में नहीं लग सकता"। उन्होंने ज़बरदस्ती ऑनर्स विज्ञान से बदलकर अंग्रेजी साहित्य करवा दिया। अंततः रमन ने १९४९ में अपनी बी.ए. की डिग्री हासिल की और उसी वर्ष केरल में अंग्रेजी के अध्यापक बन गए। कुछ समय बाद वे धारावर, कर्नाटक में पढ़ाने लगे। उन शुरुआती दिनों में भी उनकी एक शानदार व्याख्याता के रूप में एक स्थानीय प्रतिष्ठा कायम हो गयी। लोग मीलों दूर से उनसे पढने आने लगे।
१९५७ में भाषा विज्ञान में उनकी नयी रुच जागृत हुई। उन्होंने पुणे के देच्कां कॉलेज में एक प्रोग्राम में दाखिला लिया, जिसे रॉकफेलर फाउंडेशन (Rockefeller Foundation) ने वित्तपोषित किया था और वहां से डिप्लोमा लिया। १९५८ में, वह एक फुलब्राइट अनुदान (Fulbright Program) पर अमरीका गए ताकि इंडियाना विश्वविद्यालय (Indiana University) में भाषा विज्ञान में उन्नत अध्ययन कर सके। १९६३ में उन्होंने इंडियाना विश्वविद्यालय से पि एच.डी. ली।
जेनिता मैरी नोंगकिनरिह

जेनिता मैरी नोंगकिनरिह एक महिला युवा वैज्ञानिक हैं। इनका जन्मस्थान मेघालय है। इनकी शहरी सूचना प्रणाली परियोजना के लिए भारतीय अंतरिक्ष अनुसंधान संगठन (इसरो) के २०१३ वर्ष के युवा वैज्ञानिक पुरस्कार के लिए चुना गया है। पुरस्कार के रूप में इन्होंने एक प्रशस्ति पत्र और 50,000 रुपए का नकद पुरस्कार हासिल किया है।

शिक्षा

जेनिता ने ‘नार्थ ईस्टर्न हिल’ विश्वविद्यालय से भूगोल में स्नातकोत्तर की डिग्री हासिल की है।

कार्यस्थल

वह इस समय उमियम स्थित ‘नार्थ ईस्टर्न स्पेस एप्लीकेशंस सेंटर’ (एनईएसएसी) में वैज्ञानिक के तौर पर कार्यरत हैं।
अम्बालाल साराभाई

अम्बालाल साराभाई (1890–1967) अहमदाबाद के प्रमुख उद्योगपति थे। उन्होने भारत के स्वतन्त्रता संग्राम में भी महत्वपूर्ण भूमिका निभाई। वे साराभाई समूह के संस्थापक थे जिसमें साराभाई टेक्स्टाइल्स, कैलिको टेक्स्टाइल मिल्स, साराभाई केमिकल्स एवं अन्य कम्पनियाँ आती हैं।
मेरे रंग में रंगने वाली

सारांश

राधा मुंबई में अपने परिवार के साथ रहती है। लीलाधर और राधा में हमेशा झगड़ा होता रहता है। एक दिन लीलाधर उसके साथ मज़ाक करने के लिए दोनों की शादी हो गई है, का झूठ बोल देता है। यह खबर इंटरनेट पर तेजी से फैल जाती है। दोनों परिवार को जब राधा और लीलाधर की शादी के बारे में पता चलता है तो वह दोनों को एक साथ रहने के लिए कहते हैं। बाद में लीलधर को राधा से प्यार हो जाता है।
बाद में कई बार कहने के बाद राधा साथ रहने के लिए राजी हो जाती है। लेकिन वह मथुरा तभी चलने की बात कहती है, जब लीलधर उसके तलाक के कागजात पर हस्ताक्षर कर दे। वहीं लीलधर उसके दिल को जीतने की कोशिश करता है। राधा को भी यह एहसास होता है की वह भी लीलधर से प्यार करती है। दादाजी यह तय करते हैं कि उन दोनों की शादी सारे रीति रिवाजों के साथ हो। लेकिन इसमें दादाजी का विचार उसे घर से बाहर फेकने का होता है।
दादाजी उससे एक कागजात पर हस्ताक्षर करवा लेते हैं। राधा बिना देखे हस्ताक्षर कर देती है। जिसमें उसके परिवार के खिलाफ शिकायत होती है कि उसके परिवार वाले उसे सताते हैं। लेकिन शादी के दिन दादाजी राधा के मन में लीलधर के लिए प्रेम देख कर यह फैसला रद्द कर देते हैं। लेकिन राधा के दो चाचा नहीं चाहते कि दादाजी अपने फैसले से पीछे हटें। इस लिए वह उस शिकायत को पुलिस तक पहुंचा देते हैं। इसके बाद पुलिस आकार परिवार के कई सदस्यों को गिरफ्तार कर लेती है। राधा पुलिस थाना जाती है और कहती है कि उसने ऐसा कोई शिकायत तर्ज नहीं कराया है। लेकिन तभी पुलिस उसे शिकायत पत्र दिखती है। जिसमें दादाजी ने उससे दस्तखत लिए थे। इस कारण वह उन पर आरोप न लगे इस कारण स्वयं इस शिकायत को करने का कह देती है। राधा कहती है कि उसने यह सब लीलधर से बदला लेने के लिए किया है। उसी दिन दादाजी को लकवा हो जाता है। इस शिकायत के कारण उसे घर से निकाल दिया जाता है।
त्रिशला

त्रिशला जिन्हें पिर्यकारिणी भी कहा जाता है 24वें तीर्थंकर वर्धमान महावीर की माता थी। वह लिच्छवी नरेश चेतक की बहन थी।व

जीवन वृतांत

जैन ग्रन्थ उत्तरपुराण में तीर्थंकर और अन्य शलाकापुरुषों का वर्णन है। ग्रन्थ में लिखा है कि वैशाली के राजा चेटक के 10 पुत्र और सात पुत्रियाँ थी। उनकी ज्येषठ पुत्री पिर्यकारिणी अर्थात त्रिशला का विवाह कुण्ड ग्राम के राजा सिद्धार्थ से हुआ था।
सिम्बेक्स

सिंगापुर भारत समुद्री द्विपक्षीय अभ्यास (सिम्बेक्स) भारतीय नौसेना और सिंगापुर नौसेना गणराज्य (आरएसएन) द्वारा आयोजित वार्षिक द्विपक्षीय नौसैनिक अभ्यास है।
1994 से सालाना इस अभ्यास का आयोजन किया जाता रहा है। सिम्बेक्स ने समुद्री सुरक्षा, एंटी-वायु और विरोधी सतह युद्ध के तत्वों को शामिल करने के लिए एंटी-पनडुब्बी युद्ध पर अपने मूल जोर से परे, प्रगति की है।
करेडा खुर्द

करेडा खुर्द भारतीय राज्य राजस्थान के जयपुर जिले के चाकसू पंचायत समिति का पंचायत मुख्यालय है।
यह चाकसू से 6 किमी पश्चिम में स्थित है। करेडा खुर्द पचांयत मुख्यालय में 8 गांव आते हैं यथा करेडा खुर्द, कल्याणपुरा, रायपुरिया, आजमनगर, उदयपुरिया, आदि। गांव में अधिकाशंत जाट जाति के लोग निवास करते हैं इसमे ९० प्रतिशत जाट, २ प्रतिशत बलाई, ७ प्रतिशत कुम्हार, १ प्रतिशत राणा जाति के लोग निवास करते हैं। जो अन्य पिछडा वर्ग में आते हैं। गांव की साक्षरता ८० प्रतिशत है।

जनसांख्यिकी

साल 2011 के जनगणना आंकड़ों के अनुसार इस गाँव की जनसंख्या 988 है, जिसमें 508 पुरुष और 480 महिलायें हैं। यहाँ की साक्षरता दर 65.16% है और लिंगानुपात 945 है।
मुगल साम्राज्य की सेना

मानसबदारी

मनसबदारों के अतिरिक्त दाखिली और अहदी होते थे। दाखिली पूरक सिपाही थे, जो मनसबदारों के कमान में रखे जाते थे तथा उनका खर्च राज्य से मिलता था। अहदी प्रतिष्ठा वाले सिपाही थे। वे एक विशेष प्रकार के अश्वारोही थे, जो साधारणत बादशाह के शरीर के आसपास रहते थे तथा किसी और के अधीन नहीं थे मनसबदारी प्रथा भ्रष्टाचार से मुक्त न थी। आधुनिक शब्दों में मुगल सेना के ये भाग थे- 1 घुड़सवार, 2 पैदल, 3 गोलंदाज 4 जलसेना। इन सब विभागों में घुड़सवार सबसे अधिक महत्वपूर्ण था। पैदल सेना में अधिकतर साधारण नगरवासी तथा किसान थे। सेना की सामरिक शक्ति के अंग के रूप में यह विभाग महत्वहीन था। बाबर, हुमायूँ तथा अकबर ने युद्धों में देश के भीतर बनी बंदूकों का और बाहर से मंगायी गयी बन्दूकों का भी, व्यवहार किया। किन्तु तोपें आलमगीर के राज्यकाल में पहले की अपेक्षा अत्याधिक पूर्ण तथा बहुसंख्यक थीं। गोलंदाज फौज का पूरा खर्च राज्य देता था। आधुनिक अर्थ में कोई प्रबल जलसेना नहीं थी। किन्तु अबुल फजल एक जलसेना- विभाग का वर्णन करता है, जिसके कर्त्तव्य थे- 1 नदी में आवागमन के लिए हर प्रकार की नावें बनाना, 2 लड़ाई के हाथियों को एक स्थान से दूसरे स्थान पर ले जाने के लिए मजबूत नावों को तैयार करना, 3 कुशल नाविकों की भर्ती करना, 4 नदियों की देखभाल करना 5 नदी सम्बन्धी चुगियाँ और कर लगाना, वसूल करना तथा माफ करना। बंगाल के तट की मूगों तथा अराकानी समुद्री लुटेरों से रक्षा करने के लिए सात सौ अडसठ सशस्त्र जहाजों तथा नावों का एक बेडा ढाके में रहता था। परन्तु मुगलों की समुद्र- सेना की व्यवस्था काफी मजबूत नहीं मालूम पड़ती। यद्यपि मुगल सेना अयोग्य नहीं थी, फिर भी वह दोष रहित नहीं थी प्रथमत: वह राष्ट्रीय सेना नहीं थी, बल्कि विभिन्न तत्वों का सम्मिश्रण थी, जिसमें प्रत्येक तत्व अपने विचित्र तरीकों तथा युद्धकौशल का अनुसरण करने की चेष्टा करता था इस प्रकार यद्यपि समय बीतने के साथ इसकी संख्या में वृद्धि होती गयी, किन्तु यह कष्टकर हो गयी तथा इस पर नियंत्रण रखना अथवा इसका प्रबन्ध करना कठिन हो गया दूसरे, सिपाही सीधे बादशाह के प्रति वफादारी नहीं रखते थे, बल्कि अपने निकटस्थ भतीं करने वालों तथा उच्च अधिकारियों से उनका अधिक घनिष्ट सम्बन्ध था। इन अधिकारियों के भीषण द्वेष एवं घोर प्रतिद्वंद्विता के कारण प्राय: आक्रमण में सफलता की सम्भावना नष्ट हो जाती थी। अन्ततः पड़ाव में तथा आक्रमण के समय मुगल सेना के वैभव तथा प्रदर्शन के कारण अधिकतर इसकी कार्यक्षमता नष्ट हो जाती थी कभी-कभी अकबर इस प्रचलन को छोड़ सका था। परन्तु सामान्यतः शाही सेना एक भारी चलायमान शहर के समान दिखाई पड़ती थी तथा शाही दरबार के सभी अति व्ययी साजसामानों के बोझ से दब जाती थी। इसमें हाथियों तथा ऊँटों पर सवार अन्त:पुर का एक भाग तथा इसके सेवक रहते थे; भ्रमणशील दरबार रहता था, गायकों की वीथी, दफ्तर, कारखाने तथा बाजार रहते थे हाथियों तथा ऊँटों पर कोष रहता था सैकड़ों बैलगाड़ियों पर फौजी भंडार रहता था। खच्चरों की एक फौज शाही साज-सामान और अन्य सामग्री का परिवहन होती थी। मनसबदारों के अतिरिक्त सैनिकों का एक अन्य प्रकार था जो दखिली कहा जाता था ये सैनिक भी मनसबदारों के अंतर्गत ही नियुक्त किये जाते थे।

अहदी सैनिक

अहदी सैनिक- वैसे सैनिक जो राजा की व्यक्तिगत सेवा में थे। मुगल घुड़सवार एशिया में प्रसिद्ध माना जाता था। औरंगजेब के समय तोपखाने सबसे सशक्त थे। आइन-ए- अकबरी से ज्ञात होता है कि बंगाल की खाड़ी में पुर्तगीजों के दमन के लिए नाविक बेडे भी रखे जाते थे। पियादगानों पैदल सैनिकों को कहा जाता था इन्हें विशेष कार्यों के लिए नियुक्त किया जाता था।
उस्मान सागर

इतिहास

यह जलाशय का निर्माण मूसी नदी पर १९२० में पूरा किया गया, हैदराबाद के लिए पीने के पानी के स्रोत प्रदान करने और बार-बार बाढ़ से नगर को बचाने के लिए किया गया। 
उस्मान सागर का नाम हैदराबाद के सातवे निज़ाम - मीर उस्मान अली खान के नाम पर रखा गया है, क्योंकि यह वही थे जिन्होंने मुसी बाढ़ के बाद, सं 1920 में इस झील का निर्माण किया, जिसमें कई लोगों की जान गई।
एक राजसी गेस्ट हाउस सागर महल अब एक विरासत इमारत है, पहले ये आखिरी निजाम की गर्मियों सहारा था। क्योंकि यह हैदराबाद शहर के पास है और उसके अपने प्राकृतिक वातावरण है इसलिए यह हैदराबाद के लोगों के लिए पिकनिक स्पॉट के रूप में बहुत लोकप्रिय है।
पार्श्वनाथ कॉलेज ऑफ इंजीनियरिंग

इतिहास

यह कॉलेज सन १९९४ में पार्श्वनाथ चैरिटेबल ट्रस्ट द्वारा स्थापित किया गया था। उस समय इस ट्रस्ट के न्यासी श्री टेकचंद शाह थे। शुरुआत में यहाँ ३ विषयों (कंप्यूटर इंजीनियरिंग, इलेक्ट्रॉनिक्स और टेलेकम्यूनिकेशन इंजीनियरिंग, इंस्ट्रूमेंटेशन इंजीनियरिंग) में मुंबई विद्यापीठ की बैचलर ऑफ इंजीनियरिंग डिग्री प्रदान की जाती थी। छात्रों के पहले बैच ने १९९८ में स्नातक की उपाधि प्राप्त की। बाद में नए अभियांत्रिकी विभां शुरू किये गए: १९९६ में मैकेनिकल इंजीनियरिंग (यांत्रिकी अभियांत्रिकी) (छात्रों के पहले बैच ने २००० में स्नातक की उपाधि प्राप्त की), २००० में इन्फोर्मय्शन टेक्नोलोजी (सूचना प्रौद्योगिकी) (छात्रों के पहले बैच ने २००४ में स्नातक की उपाधि प्राप्त की) और २०१० में सिविल इंजीनियरिंग (छात्रों का पहला बैच २०१४ में स्नातक की उपाधी प्राप्त करेगा)।  सभी अभियांत्रिकी विभाग मुंबई विद्यापीठ की डिग्री प्रदान करते हैं।
यह कॉलेज अपने पुराने, ४-मंज़ली परिसर (कैम्पस) से नए, ५-मंज़ली परिसर में २००५ में स्थानांतरित हुआ। उसके बाद पुराना परिसर/इमारत एक "पौलीटैक्निक" की तरह इस्तमाल किया गया, जहां ३ वर्षीय अवधि के अभियांत्रिकी डिप्लोमा प्रदान किये जाने लगे. २०१० तक दोनों डिग्री कॉलेज और डिप्लोमा पोलीटेकनिक के प्रशासनिक और वित्तीय कार्यालय एक ही थे, जो पुराने परिसर में स्थित थे। २०१० में दोनों संस्थानों को अपने अलग-अलग कार्यालय मिले, जो उनके अपने परिसर में ही स्थित थे।
अतीत में इस कॉलेज के कुछ विवाद और मुद्दे खड़े हुए हैं, जो इस अनुच्छेद की "मुद्दे और विवाद" धारा में अलग से वर्णित किये गए हैं।

परिसर (कैंपस)

इस कॉलेज का पहला परिसर (कैम्पस) घोडबन्दर मार्ग के दक्षिणी ओर एक ४-मंज़िली इमारत थी। नया परिसर एक ५-मंज़िली इमारत है, जो घोडबंदर मार्ग की उत्तरी ओर स्थित है। यह इमारत "वीरमाता हीराबेन पी. शाह फ़ार्मसी कॉलेज" की ६-मंजिली इमारत से जुड़ी हुई है। फ़ार्मसी कॉलेज भी पार्श्वनाथ चैरिटेबल ट्रस्ट द्वारा प्रबंधित है। दोनों इंजीनियरिंग और फ़ार्मसी कॉलेज अन्दर से जुड़े हुआ हैं, पर दोनों के अलग-अलग कार्यालय, कक्षाएं, पुस्तकालय, प्रयोगशालाएं, सेमिनार हॉल इत्यादी हैं। केवल कैंटीन एक है, जो फ़ार्मसी कॉलेज की तल मंज़िल में स्थित है।
पुराने परिसर में अब "एम्. एम्. जे. शाह पौलीटैक्निक" है जो ३-वर्षीय इंजीनियरिंग डिप्लोमा प्रदान करती है।
कॉलेज का कैम्पस घोडबंदर मार्ग पे कासर वडवली नाका में स्थित है। पास के कुछ रुची के स्थानों में शामिल है: खरीदारी परिसर जहां हाइपरसिटी मॉल, बिग मैगा मार्ट, मैकडॉनल्ड्स फ़ास्ट फ़ूड रेस्तरां हैं। पास में कुछ व्यावसायिक इमारत (जैसे की जी-कौर्प की इमारत) और कई मौजूदा और निर्माणाधीन आवासीय क्षेत्र भी हैं।
विभिन्न छोटे स्थानीय दुकानें और रेस्तरां भी पास में मौजूद हैं।

पाठ्येतर गतिविधियाँ

इस कॉलेज में छात्रों के अनेक क्लब और सोसाइटी हैं। इनमें से एक प्रमुख क्लब है "पेहेल" जो सामाजिक कार्य के लिए समर्पित छात्रों का क्लब है। यह शैक्षिक वर्ष २००९-१० में प्रथम वर्षीया छात्रों द्वारा स्थापित किया गया था और आज तक इसके सदस्यों ने अनेक सामाजिक कार्य किये हैं, जैसे रक्तदान शिविर, नगरपालिका विद्यालयों के लिए छात्र गतिविधी दिन, वंचितों अनर बेघर के लिए दान, आदि।
श्री लक्ष्मण किला

स्थापना

आश्रम की स्थापना तत्कालीन रीवा राज्य के दीवान दीनबन्धु पाण्डेय जी के द्वारा करायी गयी। रीवा नरेश विश्वनाथ प्रताप सिंह और उनके पुत्र रघुराज प्रताप सिंह स्वामी श्रीयुगलानन्य शरण के भक्त थे। ऐकान्तिक साधना में रत रहने वाले स्वामी जी महाराज ने मंदिर निर्माण की उनकी प्रार्थना स्वीकार न की तो राज्य के दीवान ने अपने विशेष आग्रह से इसकी अनुमति प्राप्त की। ईस्वी सन् १८६५ में आरंभ होकर १८६८ में सरयू-तट पर भव्य मंदिर निर्मित हुआ जिसमें राम लक्ष्मण जानकी के साथ हनुमान विराजमान हुए। मंदिर बनाने के उपरान्त दीनबन्धु ने विराजमान सरकार के भोग राग के निमित्त अपनी जागीर से दो हजार बीघे की जमींदारी श्री लक्ष्मण किला को दान की। कुछ भौगोलिक परिवर्तनों के बावजूद रीवा जनपद में मनगवां के समीप रामपुर मौजे में आज भी ठाकुर जी की भूमि पर आश्रम के द्वारा कृषि-कार्य सम्पादित होता है।

संस्थापक आचार्य

श्री लक्ष्मण किला के संस्थापक रसिकोपासना के महान आचार्य युगलानन्य शरण है। स्वामी जी महाराज का प्रादुर्भाव ईस्वी सन १८१८ में नालन्दा (बिहार) के ईसराम पुर (इस्लामपुर) ग्राम में हुआ। सारस्वत ब्राह्मण परिवार में जन्मे स्वामी जी का जीवन भगवदीय अलौकिकताओं से परिपूर्ण रहा। काशी में विद्याध्ययन के उपरान्त आपने श्री चित्रकूट धाम में निवास किया। आपने रसिकोपासना में तत्सुख सुखित्व के प्रवर्तक स्वामी श्री युगलप्रिया शरण जी महाराज 'जीवाराम जी ' जी से उपासना की दीक्षा प्राप्त की। आपके शिष्य पं॰ जानकीवर शरण जी महाराज से मिलकर स्वामी विवेकानन्द बहुत प्रभावित हुए।
पूषन्

पूषन, वैदिक काल के देवता हैं। वे आदित्यों में से एक हैं। ये पथप्रदर्शक देवता माने जाते हैं। ऐसी मान्यता है कि इनके दाँत नहीं हैं।
महताब केरामती

व्यवसाय

जब वह द मेन ऑफ एंजेलोस में हेलेन की भूमिका के लिए चुनी गई थी, तब वह एक्टिंग कोर्स कर रही थी, जिसने उसे राष्ट्रीय पहचान दिलाई।  बाद में वह मम्मी III और रेन मैन जैसी फिल्मों में दिखाई दीं, जिसके लिए उन्हें फजर इंटरनेशनल फिल्म फेस्टिवल क्रिस्टल सिमरघ के लिए नामांकित किया गया था।  इसके बाद वह सेंट मैरी और क्रिमसन सॉइल और फिल्मों नर्क, पुर्जेटरी, हेवन , देयर आर थिंग्स यू डोंट नो , अल्जाइमर और द प्राइवेट लाइफ ऑफ मिस्टर एंड मिसेज जैसे नाटकों में दिखाई दीं ।  उन्होंने ट्वेंटी के लिए सहायक भूमिका में सर्वश्रेष्ठ अभिनेत्री के लिए एक क्रिस्टल सिमोरग जीता।  2015 के विजेता में सर्वश्रेष्ठ अभिनेता का पुरस्कार इमेजिनइंडिया फिल्म फेस्टिवल।  उन्हें ढाका फिल्म फेस्टिवल जूरी  में भी दिखाया गया था।

महताब केरामती ने यूनिसेफ को नियुक्त किया

महताब केरामती, ईरान में यूनिसेफ के राष्ट्रीय राजदूत के रूप में सेवा करने के लिए, फुटबॉल के दिग्गज अली दाई के बाद दूसरी हस्ती हैं।
वाराणसी विकास प्राधिकरण

वाराणसी विकास प्राधिकरण की स्थापना उत्तर प्रदेश सरकार द्वारा शहर में निर्माण एवं अवसंरचना विकास हेतु १९७३ में की गई थी।